Source: https://tax-fin-lex.si/Zbirke/SodnaPraksaList?nodeId=fe4c6cf9-7a36-439f-a1fd-babd9c8fef30
Timestamp: 2019-08-26 09:04:15+00:00

Document:
VSC sklep Cp 776/2012
VSC0003257
ZPP člen 318, 318/1, 324, 324/5.
zamudna sodba – obrazložitev sodbe
Zamudna sodba mora biti obrazložena, tako da je moč opraviti subsumpcijo pravnorelevantnih dejstev pod ustrezno pravno normo.
VDSS sklep Pdp 1232/2012
VDS0010317
ZDSS-1 člen 43. ZIZ člen 272.
začasna odredba - izredna odpoved pogodbe o zaposlitvi - zadržanje učinkovanja prenehanja pogodbe o zaposlitvi – zavarovanje nedenarne terjatve – verjetno izkazana terjatev
Sodišče prve stopnje je utemeljeno zavrnilo tožničin predlog za izdajo začasne odredbe, da bi se učinkovanje prenehanja pogodbe o zaposlitvi zadržalo do pravnomočne odločitve, ker na podlagi doslej zbranih podatkov v spisu ni mogoče z zadostno stopnjo verjetnosti zaključiti, da bi bila izredna odpoved pogodbe o zaposlitvi nezakonita.
VSC0003243
nadaljnji izvršilni stroški
S pritožbo zoper sklep o nadaljnjih izvršilnih stroških je moč izpodbijati le ugotovitve in zaključke sodišča v tem sklepu.
VSL sodba II Cp 1934/2012
VSL0068824
ZPP člen 458, 458/1, 339, 339/2, 339/2-12. ZZZDR člen 56. OZ člen 191.
identiteta tožbenega zahtevka – tožbeni predlog – tožbena podlaga – ekvivalenčna teorija – že razsojena stvar – regresni zahtevek
Po večinskem stališču sodne prakse je pri presoji objektivne identitete v skladu s t.i. ekvivalenčno teorijo potrebno enakovredno upoštevati tako tožbeni predlog kot dejansko podlago.
VSM sodba IV Kp 24324/2010
VSM0021430
KZ-1 člen 47, 47/2, 47/2-2, 50, 171, 171/1, 171/4, 171/5, 178, 178/2, 178/4, 288, 288/1. ZKP člen 52, 52/1, 65, 65/1, 92, 92/2, 95, 95/1, 98, 98/2, 300, 357, 357/1, 357/1-2, 369, 369/4, 371, 371/1, 371/,-5, 371/1-11, 371/2, 372, 372/1, 372/1-1, 383, 386, 391, 394, 394/1.
kaznivo dejanje krive ovadbe – kaznivo dejanje žaljive obdolžitve – določena kazen – pogojna obsodba – kazen zapora – enotna kazen – preizkusna doba – bistvena kršitev določb kazenskega postopka – kršitev kazenskega zakona – zmotna in nepopolna ugotovitev dejanskega stanja – zavrnitev dokaznih predlogov – rok za vložitev ovadbe – izključitev kaznivosti – sprememba sodbe
Presoja kaznivega dejanja krive ovadbe po prvem odstavku 288. člena KZ-1 in kaznivega dejanja žaljive obdolžitve po prvem odstavku 171. člena KZ-1, ko gre za ravnanje državnega organa.
VSL sodba in sklep I Cpg 1163/2011
VSL0074463
ZPP člen 95, 95/3, 343, 343/4, 346, 346/1. ZOdv člen 45.
pravni interes za pritožbo – upravičenost za zastopanje – nadomeščanje odvetnika na naroku – substitucijsko pooblastilo – odvetniški pripravnik
Odvetniški pripravnik je oseba, ki se pri odvetniku v skladu z zakonom usposablja za pridobitev pravice opravljati pravniški državni izpit in je vpisana v imenik odvetniških pripravnikov. Ker ne gre za pravo substitucijo, ni treba, da bi pripravnik svojo upravičenost za zastopanje na naroku izkazal s substitucijskim pooblastilom, temveč je dovolj, da s službeno izkaznico izkaže, da dela pri odvetniku, ki je pooblaščenec stranke v postopku. Sodišče v pravdnem postopku ne sme samo ugotavljati dejstev, ki jih stranki nista zatrjevali (smisleno to velja tudi glede ugovorov).
VSL sklep I Cp 3250/2012
VSL0068843
ZPP člen 105, 105/1, 105/3, 333, 335, 343, 343/3.
pritožba – zavrženje pritožbe – podpis pritožbe – podpis v fotokopiji
Podpis na pritožbi mora biti izviren. Za izviren podpis se šteje lastnoročni podpis kot tudi podpis z varnim elektronskim podpisom. V konkretnem primeru je pritožnica pritožbo (kar vključuje tudi njen podpis) vložila v fotokopiji. Fotokopija podpisa pa glede na citirano določilo 3. odstavka 105. člena ZPP ne zadostuje.
VSL sklep II Cp 3634/2012
VSL0068827
ZPP člen 344, 344/2. Pravilnik o sodnih izvedencih in sodnih cenilcih člen 45, 49, 51, 51-2, 51-3.
nagrada izvedenca - nagrada za pisno izdelano mnenje - kriteriji za oceno zahtevnosti izvedeniškega mnenja
Zahtevnost izvedenskega dela je potrebno ocenjevati objektivno. Upoštevati je potrebno težo, kompleksnost in zapletenost vprašanj, ki so izvedencu postavljena, njihovo število, čas, ki je potreben za izdelavo mnenja in podobno.
VSL sklep II Cp 3318/2012
VSL0068840
ZPP člen 12, 86, 86/3, 86/4, 91.
omejitev postulacijske sposobnosti – vložitev predloga za obnovo-obvezno zastopanje po odvetniku
Predlog za obnovo postopka, ki ga ne vloži stranka po odvetniku, ob tem pa ne zatrjuje in ne dokaže, da je opravila pravniški državni izpit, se zavrže in se stranke ne poziva k dopolnitvi oziroma popravi predloga.
VSL sklep I Cp 2773/2012
VSL0068797
ZST-1 člen 11. ZBPP člen 14. ZSVarPre člen 12. ZDoh člen 44, 44/1, 44/1-3.
oprostitev plačila sodnih taks – dohodek, ki se upošteva - stroški prevoza na delo in prehrane
Sodišče prve stopnje kot mesečni prejemek ne bi smelo upoštevati poleg plače predlagateljice tudi stroškov prevoza na delo in prehrano.
VSL sklep I Cp 3372/2012
VSL0068806
ZNP člen 35, 35/1. Pravilnik o sodnih izvedencih in sodnih cenilcih člen 53, 53/2.
stroški izvedenca - povračilo stroškov in nagrade izvedencu po opravi njegovega dela
Izvedenec je upravičen do povračila stroškov in nagrade šele, ko delo, ki mu ga je določilo sodišče, v celoti opravi.
VSL sklep II Cp 3139/2012
VSL0068819
ZPP člen 140, 140/1, 142, 142/3, 142/4, 154, 156, 156/1, 337.
nadomestna vročitev – prevzem pisanja na pošti – pooblastilo za prevzem pisanja – nepravilna vročitev – razveljavitev klavzule izvršljivosti in pravnomočnosti
V primeru prevzema pisanja na pošti zakon ne omogoča, da pisanje prevzame član gospodinjstva brez posebnega pooblastila.
VSL sklep I Cp 2619/2012
VSL0068831
ZZK-1 člen 46.
vknjižba po uradni dolžnosti – podlaga za vpis – dedni dogovor – pogodba civilnega prava – sodna poravnava
Dedni dogovor nima narave sodne odločbe, temveč predstavlja bodisi pogodbo civilnega prava bodisi ima – ob izpolnjevanju pogojev, ki jih mora imeti pravnomočna odločba oziroma pravnomočen izvršilni naslov – naravo sodne poravnave Dedni dogovor nima narave sklepa o dedovanju ali kakršnekoli druge odločbe iz 46. ZZK-1, zato ne pomeni zadostne podlage za odločanje o vknjižbi po uradni dolžnosti.
VDSS sklep Pdp 1233/2012
VDS0010584
ZDSS-1 člen 43. ZIZ člen 272, 272/1.
začasna odredba – redna odpoved pogodbe o zaposlitvi – zadržanje učinkovanja prenehanja pogodbe o zaposlitvi – zavarovanje nedenarne terjatve – verjetno izkazana terjatev
Sodišče prve stopnje pri odločanju o predlogu za izdajo začasne odredbe ne izvaja popolnega dokaznega postopka. O predlogu mora odločiti najkasneje v treh dneh, pri tem pa ne presoja, ali je tožeča stranka svoje trditve dokazala, temveč le, ali je izkazala za verjetno, da terjatev obstoji. Glede na kratek rok za odločitev o predlogu za izdajo začasne odredbe je razumljivo, da se ta odločitev lahko opira le na navedbe v tožbi in listine, ki jih je tožnik priložil tožbi.
VDSS sklep Pdp 1231/2012
VDS0010316
ZDSS-1 člen 43, 43/1, 43/4. ZIZ člen 270.
začasna odredba – zavarovanje denarne terjatve – postopek likvidacije - nevarnost
Razpolaganje v smislu poplačil terjatev upnikom ali vnovčevanje likvidacijske mase z odtujevanjem premoženja dolžnika – tožene stranke v postopku likvidacije, kar je naloga likvidacijskega upravitelja, ne predstavlja nevarnosti v smislu 270. člena ZIZ (nevarnosti, da je zaradi dolžnikovega odtujevanja, skrivanja ali kakšnega drugačnega razpolaganja s premoženjem uveljavitev terjatve onemogočena ali precej otežena).
VSL sodba II Cp 1301/2012
VSL0059861
ZPP člen 458. OZ člen 131.
škoda zaradi smrti (poškodbe) psa – lastništvo psa – aktivna legitimacija
Ker tožnik ni dokazal, da je bil izključni lastnik psa, ki ga je povozil toženec in je zaradi poškodb poginil in tudi ne morebitne višine solastnega deleža na njem (v primeru, da gre za družinskega psa, kot je navajal tožnik), je sodišče prve stopnje tožniku upravičeno odreklo aktivno legitimacijo za uveljavljanje odškodnine za povoženega psa.
zastaranje – neupravičena obogatitev – zastaralni rok – enoletni zastaralni rok
VSC sklep EPVDp 111/2012
VSC0003251
ZP-1 člen 22, 22/3, 202d, 202d/2. ZKP člen 88, 88/2.
predlog za odložitev izvršitve prenehanja veljavnosti vozniškega dovoljenja – rok za vložitev predloga – procesni rok – materialni rok – štetje rokov
Procesni roki, tako zakonski kot sodni, se ne računajo na enak način, kot se računajo roki glede zastaranja pregona za prekršek in izvršitev sankcij (materialni roki). Tako se procesni roki, torej tisti roki, v katerih je potrebno opraviti neko procesno dejanje pred sodiščem, za razliko od materialnih rokov računajo od naslednjega dne, ko je bilo opravljeno dejanje, ali ko se je pripetil dogodek, od katerega je treba računati rok.
VSL sklep II Cp 3593/2012
VSL0068818
ZST-1 člen 9, 34, 34/5.
izterjava neplačane takse – ugovor zoper plačilni nalog – pritožba zoper sklep o ugovoru zoper plačilni nalog – zastaranje pravice zahtevati plačilo sodne takse
Ugovor zoper plačilni nalog se lahko vloži, če je taksa že plačana ali je sodišče takso napačno odmerilo.
VDSS sodba in sklep Pdp 604/2012
VDS0009649
Kljub izkazanemu manku, ki je presegel dovoljeni manko, tožniku kot vodji enote ni mogoče očitati, da je ravnal v nasprotju s predpisano skrbnostjo. Inventura ob prevzemu vodenja PE med tožnikom in njegovim predhodnikom ni bila usklajena in je ostala odprta, prav tako se je tožnik ob ugotovljenih nepravilnostih obračal na direktorja tožene stranke in nato ravnal v skladu z njegovimi navodili, zato tožniku v zvezi z očitano kršitvijo ni mogoče očitati naklepa oziroma hude malomarnosti. Upoštevati je namreč potrebno, da je tožnik v delovnem razmerju nasproti delodajalcu podrejena stranka in mora v skladu z določbo 32. člena ZDR ravnati po njegovih navodilih.

References: Sodišče 
 ZKP 
 Sodišče 

Sodišče 

Sodišče 
 sodišče 
 ZKP 
 sodišče